als_Latn dik_Latn sag_Latn
Anëtar i librit të rekordeve Guinness: Muzeu ruan koleksionin më të madh të miniaturave të librave në botë
Mbledhja e kopjeve të pazakonta të librave miniaturë me përmbajtje të ndryshme është ekspozuar në Muzeun e qytetit të vjetër, Baku
BAKU (AA) - Muzeu i librave në miniaturë në kryeqytetin e Azerbajxhanit, Baku është i pari dhe i vetmi në botë, dhe ka hyrë në Librin Gines të Rekordeve si "koleksioni më i madh i librave miniaturë në botë", raporton Anadolu Agency (AA).
Mbledhja e këtyre kopjeve të pazakonta të librave miniaturë me përmbajtje të ndryshme është i ekspozuar në Muzeun e Librave Miniaturë në qytetin e vjetër, Baku, i cili që nga viti 2000 është në Listën e Trashëgimisë Botërore të UNESCO-s. Themeluesja e muzeut dhe koleksionistja e pasionuar e librave në miniaturë, Zarife Salahova, për AA tha se këto mostra të rralla i mbledh për tri dekada të tëra dhe se sot ka 5.600 libra.
Duke theksuar se muzeu i saj është i pari dhe vetmi në botë i këtij lloji, Salahova tha se ajo mori idenë për të aplikuar për të hyrë në Librin Gines të Rekordeve, kur ajo mësoi informacionin se në këtë libër është regjistruar "personi me thonjtë më të gjatë". Salahova aplikoi vitin e kaluar, ndërsa ditët e fundit ka marr përgjigje pozitive. "Është shqyrtuar i gjithë dokumentacioni që kam dërguar dhe është vlerësuar pozitivisht. Jam shumë e kënaqur që i gjithë mundi në fund shpërblehet," tha Salah.
Duke theksuar se në kategorinë e librave miniaturë bëjnë pjesë vetëm veprat më të vogla se 7,5 centimetra, Salahova thotë se në koleksionin e saj të tilla ka në total prej 2.913. Ajo shtoi se në koleksion ka më shumë se 2600 mikrolibra që mund të lexohen vetëm me ndihmën e zmadhueseve të veçantë. Muzeu është bërë një nga vendet me të vizituara turistike në qytetin e vjetër Baku, por edhe stacion i preferuar i admirueseve të letërsisë azerbajxhane.
Ajo është një miniaturë botime të librave që janë të shkruara në periudha të ndryshme të historisë në 71 vende të botës.
Libri më i vogël në Muze, si edhe në gjithë botën është vepra "Lulet e katër stinëve të vitit" (Shiki no kusabana), e shtëpisë me të madhe botuese japoneze “Toppan Printing”. Kjo vepër përmban 21 faqe dhe është e shtypur në dimensione 0,75x0,75 milimetra, dhe mund të lexohet vetëm me mikroskop të veçantë. Në mesin e ekspozitave më interesante të Muzeut janë botime të rralla, si veprat miniaturë të "Picture of English History" nga viti 1815, pastaj "Masses of St. Francis of Assisi and St. Anne" nga shekulli 16 dhe Kur'an i shtypur në shekullin e 17-të.
als_Latn als_Latn als_Latn als_Latn als_Latn als_Latn als_Latn als_Latn